text: আবুল মোমেন (জন্ম: ১৮ ডিসেম্বর ১৯৪৮) হলেন বাংলাদেশের একজন প্রখ্যাত সাংবাদিক, সাহিত্যিক ও শিক্ষাবিদ। তিনি ২০১৭ সালে একুশে পদকে ভূষিত হন। তিনি ১৯৯৮ সাল থেকে প্রথম আলো পত্রিকার রেসিডেন্ট সম্পাদক হিসেবে দায়িত্ব পালন করছেন। এছাড়াও, বর্তমানে তিনি দৈনিক সুপ্রভাত পত্রিকার উপদেষ্টা সম্পাদক হিসেবেও দায়িত্ব পালন করছেন।
  
  প্রারম্ভিক জীবন  
  তিনি ১৯৪৮ সালের ১৮ ডিসেম্বর চট্টগ্রাম জেলার সাতকানিয়া উপজেলার কেঁওচিয়া ইউনিয়নে জন্মগ্রহণ করেন। তিনি ঢাকা বিশ্ববিদ্যালয় থেকে স্নাতকোত্তর ডিগ্রি অর্জন করেন। সাহিত্যিক ও চট্টগ্রাম বিশ্ববিদ্যালয়ের সাবেক উপাচার্য আবুল ফজল তার পিতা।
  
  কর্মজীবন
  পেশাগত জীবনে তিনি চট্টগ্রাম কলেজ, চট্টগ্রাম আর্ট কলেজ, চট্টগ্রাম বিশ্ববিদ্যালয়ে শিক্ষকতার পাশাপাশি ডেইল স্টার ও দৈনিক ভোরের কাগজ পত্রিকায় সাংবাদিকতা করেছেন। চট্টগ্রাম মহানগরের নন্দনকাননে অবস্থিত সঙ্গীত স্কুল ‘ফুলকি’ এর প্রতিষ্ঠাতা তিনিই।
  
  পুরস্কার ও সম্মাননা 
   বাংলা একাডেমি সাহিত্য পুরস্কার, ২০১৫
   একুশে পদক, ২০১৭
  অগ্রণী ব্যাংক শিশু একাডেমী শিশুসাহিত্য পুরস্কার, ২০১৭
  বাংলা একাডেমী রবীন্দ্রপুরস্কার, ২০১৮
  
  আরও দেখুন 
   ২০১৭-এর একুশে পদক বিজয়ীগণ।
  
  তথ্যসূত্র
  
  বহিঃসংযোগ 
   বাংলা ও বাঙালির কথা - মুক্তিযুদ্ধের বই, দলিল, ডকুমেন্টারী, ভিডিও ফুটেজ, চলচ্চিত্র, অডিও ও ছবির ডিজিটাল লাইব্রেরি “মুক্তিযুদ্ধ ই-আর্কাইভ”-এ সংরক্ষিত আবুল মোমেন-এর বই।
  
  বিষয়শ্রেণী:জীবিত ব্যক্তি
  বিষয়শ্রেণী:একুশে পদক বিজয়ী
  বিষয়শ্রেণী:প্রবন্ধ ও গবেষণায় বাংলা একাডেমি সাহিত্য পুরস্কার বিজয়ী
  বিষয়শ্রেণী:চট্টগ্রাম জেলার শিক্ষাবিদ
  বিষয়শ্রেণী:ঢাকা বিশ্ববিদ্যালয়ের প্রাক্তন শিক্ষার্থী
  বিষয়শ্রেণী:১৯৪৮-এ জন্ম
  বিষয়শ্রেণী:চট্টগ্রাম জেলার সাংবাদিক
title: আবুল মোমেন